Id-Deċiżjoni tal-Kummissjoni
tal-31 ta’ Mejju 1999
li temenda d-deċiżjoni 94/448/KE li tistabilixxi kondizzjonijiet speċjali li jirregolaw l-importazzjonijiet tal-prodotti mis-sajd u l-akwakultura li joriġinaw fi New Zealand
(innotifikata fid-dokument numru C(1999) 1404)
(Test b’ rilevanza għaż-ŻEE)
(1999/402/KE)
L-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fis-suq tal-prodotti mis-sajd [1], kif l-aħħar emendata bid-Direttiva 97/79/KE [2], u b’ mod partikolari l-Artikolu 11 tagħha,
(1) Billi l-Artikolu 1 tad-Deċiżjoni tal-Kummissjoni 94/448/KE tal-20 ta’ Ġunju 1994 li tistabilixxi l-kondizzjonijiet speċjali li jirregolaw l-importazzjonijiet tal-prodotti mis-sajd u l-akwakultura li joriġinaw fin-New Zealand, kif l-aħħar emendata bid-Deċiżjoni Nru 96/254/KE [3], jiddikjara illi l-Ministeru tal-Agrikoltura u s-Sajd (MAS) għandu jkun l-awtorità kompetenti fin-New Zealand sabiex jivverifika u jiċċertifika l-konformità tal-prodotti mis-sajd u l-akwakultura skond il-ħtiġiet tad-Direttiva 91/493/KE;
(2) Billi, wara ristrutturazzjoni tal-Gvern tan-New Zealand, l-awtorità kompetenti taċ-ċertifikati tas-saħħa tal-prodotti mis-sajd (MAS) inbidlet mill-Ministeru tal-Agrikolutra u s-Sajd għal Ministeru tal-Agrikoltura u l-Forestrija; u billi din l-awtorità l-ġdida hija kapaċi tivverifika effettivament l-applikazzjoni tal-liġijiet fis-seħħ; billi huwa għalhekk meħtieġ li tiġi mmodifikata n-nomina ta’ l-awtorità kompetenti msemmija fid-Deċiżjoni 94/448/KE;
(3) Billi huwa konvenjenti li l-mod tal-kliem tad-Deċiżjoni 94/448/KE jiġi armonizzat mal-mod tal-kliem tad-Deċiżjonijiet tal-Kummissjoni li ġew adottatidan l-aħħar u li tipprovdi kondizzjonijiet speċjali li jirregolaw l-importazzjonijiet tal-prodotti mis-sajd u l-akwakultura li joriġinaw f’ċerti pajjiżi terzi;
(4) Billi l-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni 94/448/KE għandha tiġi mmodifikata kif ġej:
1. Artikolu 1 għandu jiġi mibdul b’ dan li ġej:
"Artikolu 1
Il-"Ministeru ta’ l-Agrikoltura u l-Forestrija (MAF)" huwa l-awtorità kompetenti fin-New Zealand sabiex jivverifika u jiċċertifika l-konformità tal-prodotti mis-sajd u l-akwakultura mal-ħtiġiet tad-Direttiva 91/493/KEE."
2. Artikolu 2 għandu jiġi mibdul b’dan li ġej:
"Artikolu 2
Il-prodotti mis-sajd u l-akwakultura li joriġinaw fin-New Zealand għandhom jissodisfaw il-kondizzjonijiet li ġejjin:
1. kull kunsinna trid tiġi akkumpanjata b’ċertifikat tas-saħħa oriġinali u nnumerat, mimli kif mistħoqq, iffirmat u ddatat f’paġna waħda skond il-mudell fl-Anness A ta’ ma’ hawn;
2. il-prodotti jridu jiġu minn stabbilimenti approvati, bastimenti fabbriki, imħażen tal-friża jew bastimenti refriġeraturi rreġistrati, elenkati fl-Anness B;
3. għajr fil-każ ta’ prodotti mis-sajd iffriżati bil-massa u li huma maħsuba għall-fabbrikazzjoni ta’ l-ikel ippriservat, il-pakkeġġi kollha jridu jġorru l-isem "NEW ZEALND" u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen tal-friża jew bastiment refriġeratur ta’ l-oriġini miktuba b’ittri li ma jitħassrux."
3. Anness A jiġi mibdul bl-Anness ta’ ma; hawn.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-31 ta’ Mejju 1999.